ශ්‍රී ලංකා වරාය අධිකාරියේ 38 වන සංවත්සරය නිමිත්තෙන් කොළඹ වරාය පරිශ්‍රයේ් පැවති උත්සවයකට අද එක්වෙමින් ජනාධිපතිවරයා කියා සිටියේ රජය කිසිදු අවස්ථාවක රටේ භූමිය, විදේශීය රටවලට අලෙවි නොකරන බවයි.හම්බන්තොට වරායට ණය වී නොතිබුණානම් කොළඹ වරාය අද මීට වඩා දියණුවක් කරා ගමන් කොට රටට ප්‍රතිලාභ සලසමින් සිටින බව පැවසූ ජනාධිපතිවරයා, කෙසේ වුවද එම ණය බරින් නිදහස් වූ කොළඹ වරාය සංවර්ධනය කරමින් ඉදිරියට ගෙන යන බවත්, සියලූ සේවකයින්ට අහිමිවූ වරප්‍රසාද ලබාදීමට කටයුතු කරන බවත් ප්‍රකාශ කළා.හම්බන්තොට වරාය සහ අදාළ චීන සමාගම අතර අත්සන් තැබුණු ගිවිසුම සැකසුණේ, සාකච්ඡාවට ලක්වූයේ සහ කැබිනට් අනුමැතිය හිමි වූයේ 2014 වසරේ සැප්තැම්බර් මාසයේදී පෙර පැවති රජයේ පාලන කාලය තුළ බව සඳහන් කළ ජනාධිපතිවරයා එදා ඇතිකරගත් එම ගිවිසුමේ කරුණු බොහෝ බරපතළ වූ අතර වත්මන් රජය සිදුකළේ ඒවා රටට හිතකර අන්දමින් සංශෝධනය කිරීම පමණක් බව කියා සිටියා.